text: Само 46% от фирмите предават използваната си хартия за рециклиране
  Начало » България » Само 46% от фирмите предават използваната си хартия за рециклиране
  вторник, ноември 26, 2019, 13:34
  * 55% от офисите я изхвърлят
  * 45% я шредират преди да я изхвърлят
  * При 10% от фирмите хартията се изхвърля директно без обработка
  * Опазването на личните данни е основен приоритет при избиране на фирма за рециклиране
  Почти половината фирми предават хартията си за рециклиране – това показва проучване на "Офисмарт", която събира безплатно отпадъци за рециклиране от компании. Въпреки че почти половината отговорили компании заявяват, че рециклират, потенциалът за вторично използване на ресурсите и преработката им е по-голям. 54% от офисите изхвърлят хартията си, а близо 60% не знаят, че освен хартия на рециклиране подлежат и други офис консумативи като маркерите например.
  "Офисмарт" събира за рециклиране офсетова хартия, необработена или шредирана. Хартията се приема без телчета, тиксо и други покрития и лакове, събира се в чували или кашони за копирна хартия. Срещу събраната хартия компаниите получават ваучери за покупка на офис консумативи или подаръчни комплекти от рециклирана хартия.
  Загубите за обществото и природата от това, че все още недостатъчно се рециклира у нас, са значителни. По данни на БНБ в страната се подписват близо 1 500 000 кредита годишно. Ако всеки от тях е средно по 140 страници документация за двете страни, това означава 210 000 000 страници или 12 500 мъртви дървета, ако не се рециклира хартията само в този сектор.
  Анкетата е проведена в периода октомври-ноември 2019 г. сред клиенти на "Офисмарт" и членове на Българската асоциация за управление на хора.